Document ID: 31995D0459

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Οκτωβρίου 1995 σχετικά με μια αίτηση παρέκκλισης που υπέβαλε το Ηνωμένο Βασίλειο βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με την έγκριση τύπου των μηχανοκινήτων οχημάτων και των ρυμουλκουμένων τους (Το κείμενο στην αγγλική γλώσσα είναι το μόνο αυθεντικό) (95/459/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου της 6ης Φεβρουαρίου 1970 για την προσέγγιση των νομοθεσιών των κρατών μελών σχετικά με την έγκριση τύπου των μηχανοκινήτων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ της Επιτροπής (2),
Εκτιμώντας:
ότι την αίτηση που υπέβαλαν οι βρετανικές αρχές στις 30 Αυγούστου 1994 σχετικά με την έγκριση μιας παρέκκλισης από την Επιτροπή, βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ 7 ότι η αίτηση αυτή συνοδευόταν από έκθεση που περιείχε τα στοιχεία τα οποία προβλέπονται στο προαναφερθέν άρθρο 8 7 ότι η αίτηση αυτή αφορά την εγκατάσταση εξωτερικών κατόπτρων οδήγησης σε ένα ειδικό τύπο οχήματος, δηλαδή σε μηχανοκίνητο όχημα του οποίου το κάθισμα οδηγού ευρίσκεται στην κεντρική θέση και διαθέτει σταθερή και κεκλιμένη ράχη 7 ότι ισχύουν οι αναφερόμενοι λόγοι, σύμφωνα με τους οποίους η εγκατάσταση εξωτερικού κατόπτρου οδηγήσεως σε ένα ειδικό τύπο οχήματος δεν επιτρέπει την τήρηση των προδιαγραφών της οδηγίας 88/321/ΕΟΚ της Επιτροπής (3), ιδίως όσον αφορά το οπτικό πεδίο του οδηγού 7 ότι οι περιγραφές των δοκιμών με τα αποτελέσματά τους και οι μετρήσεις που πραγματοποιήθηκαν για την οδική ασφάλεια είναι ικανοποιητικές και εξασφαλίζουν επίπεδο ασφάλειας ισοδύναμο με εκείνο της ισχύουσας οδηγίας 7 ότι η σχετική οδηγία θα αποτελέσει αντικείμενο τροποποίησης, προκειμένου, μεταξύ άλλων, να επιτραπεί η ορθή εγκατάσταση εξωτερικών κατόπτρων οδηγήσεως στα οχήματα που φέρουν το κάθισμα του οδηγού τοποθετημένο στην κεντρική θέση και ότι, υπό την προοπτική αυτή, είναι σκόπιμο να επιτραπεί από τώρα η χορήγηση έγκρισης ΕΚ για αυτόν τον τύπο οχήματος που αποτελεί αντικείμενο της αίτησης παρέκκλισης 7 ότι η Επιτροπή για την προσαρμογή στην τεχνική πρόοδο των οδηγιών που αφορούν την εξάλειψη των τεχνικών εμποδίων στις εμπορικές συναλλαγές στον τομέα των μηχανοκίνητων οχημάτων, η οποία έχει συσταθεί από την οδηγία 70/156/ΕΟΚ, συμφωνεί με το μέτρο που προβλέπει η παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Επιτροπή εγκρίνει την αίτηση παρέκκλισης που υπέβαλε το Ηνωμένο Βασίλειο, βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ, για την εγκατάσταση εξωτερικών κατόπτρων οδήγησης σε τύπο οχήματος, του οποίου το κάθισμα του οδηγού είναι τοποθετημένο στην κεντρική θέση και διαθέτει σταθερή και κεκλιμένη ράχη, ενόψει της χορήγησης έγκρισης ΕΚ.
Άρθρο 2
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
Βρυξέλλες, 19 Οκτωβρίου 1995.

Labels: 8
18
15